SPRÁVA ZO ZAHRANIČNEJ PRACOVNEJ CESTY č.     125 / 2018

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 2.5. (00:01) – 4.5.2018 (23:59); 7.5.2018 (00:01–23:59); 9.5. (00:01) – 11.5.2018 (23:59); 14.5. 2018 (00:01–23:59); 20.5. (13:45) – 25.5.2018 (23:59); 28.5.(00:01) – 31.5. 2018 (23:59)  
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci máj 2018 sa riadil dvoma základnými dokumentmi – Štatút Styčnej kancelárie pre výskum a vývoj v Bruseli a Plán činnosti SLORD na rok 2018. 
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Mesiacu máj dominovala najmä príprava V4 konferencie - The „recipe” of innovative ecosystems. Okrem príprav k podujatiam som absolvovala stretnutia za účelom výmeny aktuálnych informácií, posilnenia spolupráce, či konzultácií k H2020 projektom. Stretla som sa so zástupcami Európskej komisie, Asociáciou Európskych Univerzít, zahraničných univerzít či vedeckých inštitúcií za účelom zvýšenia povedomia o slovenskej vede, výskume a inováciách. Ďalej som sa venovala verejnému obstarávaniu k priestorom SLORD na ďalšie trojročné obdobie. Na SR v Bratislave som sa zúčastnila na stretnutí Virtuálnej skupiny H2020 pre MSCA a diskutovala s jej členmi ďalšie postupy v rámci zlepšenia účasti Slovenských subjektov v H2020 v MSCA. Podrobnejší záznam o mojich ďalších aktivitách a témach, na ktorých som pracovala sú uvedené nižšie v tejto správe.  
Podpora zapájania sa do medzinárodných projektov a pri ich implementácii
V mesiaci máj som posielala informácie o medzinárodných konferenciách a podujatiach, ktoré by napomohli slovenských subjektom a zástupcom slovenských univerzít zviditeľniť ich výskum a tiež získať nové kontakty s potenciálnymi medzinárodnými partnermi pre budúcu spoluprácu v H2020 projektoch. Zároveň som za mesiac máj posielala newsletter, ktorý informuje o novinkách v oblasti vedy, výskumu a inovácií, vývoji EÚ výskumných politík, otvorených výzvach a tiež nadchádzajúcich podujatiach. 
Taktiež som viedla konzultácie so záujemcami o účasť v H2020. 
V rámci lepšej spolupráce s ostatnými kanceláriami v rámci V4 sme sa stretli na tradičnom stretnutí vo forme raňajok, kde sme diskutovali najmä prípravu  V4 Konferencie, ktorá sa konala pod záštitou Maďarského predsedníctva vo V4.
Pravidelne som komunikovala s národnými delegátmi a NCP za moje oblasti za účelom výmeny informácií k implementácií H2020. Okrem iného som sa stretávala s kolegami z iných styčných kancelárií a zástupcami európskych inštitúcií (EK, EP, Rada EÚ) za účelom výmeny aktuálnych informácií týkajúcich sa Horizontu 2020. 
Účasť na konferenciách, seminároch a programových výboroch 
Prehľad všetkých podujatí, seminárov a stretnutí, ktoré som absolvovala za mesiac máj je uvedený v časti 4 tejto správy. 
Programový výbor H2020 pre SC1 – Zdravie, Demografické zmeny a kvalita života 
Na programovom výbore pre SC1 – Zdravie bolo hlavným bodom na programe predstavenie výziev na rok 2020. Do programu pribudli niektoré nové témy, väčšina z nich sa však len upravuje. Pre SR bude zaujímavou výzvou CSA v rámci HCO, ktorá bude zameraná na krajiny s nízkou vedeckou a inovačnou výkonnosťou. Výzva bude mať za cieľ zlepšiť manažérske a riadiace postupy, zvýšiť medzinárodný profil inštitúcie a zlepšiť politiky ľudských zdrojov na prilákanie a udržanie vedeckých talentov. Presný text výzvy ešte podlieha konzultáciám. (Táto výzva je v pracovnom programe presadená najmä vďaka lobingu Alliance for Life) . Vrátane prezentácie výziev EK predstavila aj nový prístup k ERA-NET Cofund na roky 2018-2020. Momentálne je 8 prebiehajúcich ERA-NETov, ktoré by mali  skončiť do roku 2020. Potenciálnych ERA-NETov na rok 2020 je zatiaľ navrhovaných 7, ale nie všetky budú zrejme uskutočnené z dôvodu nedostatočných finančných záväzkov ČŠ. Keďže ERA-NETy v takej forme, ako bežia teraz už v ďalšom pracovnom programe nebudú prebiehať, nie všetky ČŠ už mobilizujú peniaze na posledné ERA-NETy. SR sa plánovalo tiež zúčastniť jedného ERA-NETu, ale finančný záväzok bol ministerstvom zamietnutý. 
Ďalšími bodmi v programe bola DIGICARE – digitalizácia zdravotnej starostlivosti. Koncom apríla bola prijatá správa „Communication on the Digital Transformation of Health and Care“, ktorá identifikovala tri úplne kľúčové indikátory na úspešnú digitalizáciu zdravotníctva, a to: lepší prístup k zdravotníckym dátam všade v EÚ; prepojenie zdravotníckych dát; zdigitalizovaná a na pacienta orientovaná starostlivosť.  
Tretím dôležitým bodom bola informácia EK o GDPR – čo sa týka zdravotníckych údajov – je potrebný jasný a výslovný súhlas, ktorý môže byť vzatý späť pokiaľ sa dáta pacientov využívajú na výskum. 
Posledným bodom bolo informovanie EK o nadchádzajúcich iniciatívach a podujatiach (nahodené na SLORD stránke).
Prezentácia a popularizácia slovenského výskumu a inovácií
The „recipe” of innovative ecosystems
V mesiaci máj sme tiež pre lepšiu prezentáciu pripravovali spolu s kolegami zo styčným kancelárií krajín V4 (CZELO, PolSCA, SZ HU pri EÚ) program a rečníkov pre výročnú konferenciu krajín V4, ktorá sa konala opäť v Bruseli pred zahraničným publikom dňa 6.6.2018. Témou tohtoročnej konferencie bol recept pre inovatívne systémy a spolupráca medzi priemyslom, malými a strednými podnikmi a univerzitami za účelom zlepšenia celkovej inovačnej kapacity regiónu. Na podujatie sme pozvali rečníka z TUKE a z Promatechu pri SAV, ktorý mal veľmi dobrú príležitosť prezentovať svoje aktivity v Bruseli a aktivity univerzity pred širokým zahraničným publikom a tiež zástupcami Európskej komisie, diplomatických attaché a parlamentu.

V4 Conference on Artificial Intelligence 
Ďalšie podujatie, ktoré pripravujeme pre lepšiu prezentáciu slovenského výskumu je V4 konferencia k umelej inteligencii. Konferenciu pripravujeme v spolupráci so Stálym zastúpením SR pre EÚ a bude sa konať v Bruseli dňa 11. októbra 2018 v priestoroch SZ SR pri EÚ.  Na konferenciu pripravujeme program, oslovujeme rečníkov za jednotlivé krajiny a medzinárodné organizácie a pripravujeme tiež všetky komunikačné aktivity pre podujatie. Hlavným cieľom podujatia je nadviazať na V4 spoločné memorandum, ktoré bolo podpísané krajinami V4 v marci 2018. Cieľom podujatia je vytvoriť platformu pre expertov, politické autority, vedcov a výskumníkov na diskusiu o umelej inteligencii z perspektívy V4 krajín. 

Prevádzkovanie informačného portálu
Počas mája som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Rovnako som za mesiac máj pripravila newlsetter, ktorý bol následne poslaný našim kontaktom z prostredia slovenskej vedy, výskumu a inovácií. 
Organizačná a administratívna činnosť v SLORD
V mesiaci máj som prekladala faktúry pre SLORD z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Výbory, konferencie, podujatia

Máj 2018	
Dátum	Čas	Miesto	Účastník (SLORD)	Účastníci	Podujatie	
8.5.2018	11:00 – 13:00	Stále Zastúpenie SE pri EÚ 	Terézia Lesayová 	 	IGLO Open  - Women in Science and Research 
	
23.5.2018	14:00 – 17:00	KOWi – Rue du Trône 98   	Terézia Lesayová 		Multi-actor participatory water management for climate 	
23.5.2018	19:00 – 20:30	Prague House 	Terézia Lesayová 		Science Café 	
29.5.2018	09:30 – 17:00	EK, Charlemange 	Terézia Lesayová 		H2020 Programový výbor pre Zdravie, demografické zmeny a kvalitu života 	

Stretnutia a rokovania

Máj 2018	
Dátum	Čas	Miesto	Účastník (SLORD)	Účastníci	Téma stretnutia	Záznam	
7.5.2018	14:30 – 15:30	SLORD	Terézia Lesayová	Radoslav Repa – SZ SR pri EÚ	Príprava V4 Konferencie k Umelej Inteligencii  	Cieľom nášho stretnutia bola príprava V4 konferencie k Umelej inteligencii (V4 Conference on Artificial Intelligence) . Na stretnutí sme prebrali program, jednotlivých rečníkov a komunikačné aktivity. 	
10.5.2018	16:00 – 17:00	SLORD	Terézia Lesayová, Andrej Kurucz 	J. Juhásová 
	Možnosti zamestnania v SLORD 	Možnosti zamestnania v SLORD	
16.5.2018	10:00 – 11:00	MŠVVaŠ SR	Terézia Lesayová
	Členovia Virtuálnej skupiny H2020 pre MSCA 	Virtuálna skupina H2020 pre MSCA 	 Stretnutie členov virtuálnej skupiny H2020 pre MSCA – fungovanie programového výboru pre MSCA, diskusia s členmi skupiny o možných zlepšeniach v rámci MSCA a fungovanie skupiny 	
16.5.2018	11:30 – 12:30	CVTI SR  	Terézia Lesayová 	Iveta Hermanovská – národný koordinátor H2020 	Výmena aktuálnych informácií 	Výmena aktuálnych informácií 	
24.5.2018	10:00-11:30	SLORD 	Terézia Lesayová 	SZ HU pri EÚ, CZELO, PolSCA	V4 Raňajky 	Príprava V4 konferencie – dokončenie programu, potvrdenie rečníkov, komunikačné aktivity, organizačné a logistické detaily; výmena informácií a noviniek v Horizon Europe; AOB a ďalšie raňajky 	
24.5.2018	13:00 – 14:30	Schuman	Terézia Lesayová	Borana Taraj – Program Manager - EUA 	Zlepšenie spolupráce a výmena informácií k fungovaniu medzi SR a Asociáciou Európskych Univerzít  	Zlepšenie spolupráce a výmena informácií k fungovaniu medzi SR a Asociáciou Európskych Univerzít  	
30.5.2018	12:30 – 14:00	Place Jourdan 	Terézia Lesayová	Nina Sečíkova – SZ SR pri EÚ 
Veronika Švecová – EK, DG COMP	Výmena aktuálnych informácií 	Výmena aktuálnych informácií 	

5.  Odporúčané závery:
V rámci dvoch hlavných dokumentov, ktorými sa riadime by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
Je potrebné naďalej pokračovať v poskytovaní kvalitných konzultácií k príprave projektov EÚ. Okrem iného je potrebné, nie len pokračovať v poskytovaní cielených informácií a o možnostiach zapojenia sa do projektov, ale plne sa tiež sústrediť na prípravu nového rámcového programu Horizon Europe. Taktiež je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Mnohé tieto informácie sú priebežne zverejňované na webe SLORD. V minulých rokoch sme však zápasili s väčšou adresnosťou informácií presným cieľovým skupinám, čo sa nám podarilo čiastočne nastaviť. Teraz však budeme musieť dôkladne vyriešiť pravidlá zasielania newslettra, ktoré musia byť zosúladené s upravenými pravidlami ochrany súkromia po prijatí GDPR. Budeme však musieť na lepšej adresnosti stále pracovať. Informácie, tak ako doteraz sú v pravidelných intervaloch najmä vo forme mesačného newslettru, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.
Informovanie a školenia
Je užitočné informovať o novinkách a stave negociácií medzi UK a EÚ v oblasti vedy, výskumu a inovácií a tiež spôsoby financovania a status UK po brexite v horizonte 2020 a nadchádzajúcich FP. 
Okrem vyššie spomenutého je dôležité naďalej informovať o možnostiach zapájania sa do Horizontu 2020. Po ďalšom tohtoročnom úspešnom V4 tréningu projektových manažérov, ktorý sa konal v apríli, plánujeme nadviazať ďalším, ktoré sa budú konať začiatkom decembra tohto roku. Zvažujeme pokračovať v rozšírenom formáte tréningu v záujme ešte lepších networkingových príležitostí pre účastníkov aj pre iné krajiny a nechať tréning otvorený aj pre účastníkov z ostaných krajín EÚ13. Po tréningu sme získali spätnú väzbu od uchádzačov, ktorú som detailne zanalyzovala a budeme podľa nej, tak ako tomu bolo aj v minulosti, následne upravovať program, aby ďalšie školenie bolo ešte efektívnejšie a „ušité na mieru“. Toto trojdňové školenie, ktoré sa bude konať v Bruseli poskytne vybraným účastníkom prehľad hlavných informácií, ktoré potrebuje účastník pri príprave projektu mať. Prednášky sú zamerané na fungovanie Horizontu 2020, na tvorbu nového rámcového programu, na otázky týkajúce sa auditu, marketingu a komunikácie a fungovaním JPIs, PPPs, KITs, ETP, či detailne na ňom budú prezentované otázky týkajúce sa duševného vlastníctva, otázok rodovej rovnosti a iných prierezových tém. Okrem iného bude tento tréning zahŕňať tiež stretnutia s projektovými manažérmi a officermi z EK a iné networkingové akcie. 
Taktiež je v tomto smere potrebné veľmi dobre a úzko spolupracovať s národnými delegátmi a národnými kontaktnými bodmi, aby sa zabránilo jednak duplicite informácií a tiež aby sa zaistil dobrý tok informácií. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre FP9 a jej následného informovania o jej procese príprav. 

Prezentácia a popularizácia slovenského výskumu a inovácií
Naďalej bude potrebné aktívne lobovať a presadzovať účasť Slovákov na konferenciách. Na tomto pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.  
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        .....................................
Dátum: 14.6.2018
								
Správu schválil:  prof. RNDr. Ján TURŇA, CSc., generálny riaditeľ  ......................................